Poštovani roditelji i dragi učenici,

Crkva 25. 3. slavi Blagovijest.

To je blagdan Marijinog DA, pristanka na Božji plan spasenja. To je i blagdan Isusovog začeća. Logično je da se slavi 9 mjeseci prije Božića. Ovaj veliki blagdan naše Crkve neka nas podsjeti da i u korizmi Bog naviješta: „Došao sam da život imaju.“

Za nas Blagovijest znači: zlo nema zadnju riječ. Zadnju riječ ima Božja ljubav iz koje potječe svako dobro.

Neka vam Dobri Bog po zagovoru Djevice Marije udijeli svako dobro i neka vas štiti od svega zla.

U ovom radnom tjednu obradit ćemo dvije teme:

1. **Trebamo jedni druge (udžbenik str. 58. i 59.)**
2. **Isus ulazi u Jeruzalem - Cvjetnica**

One su nastavak teme od prošlog puta **Upućeni smo jedni na druge.**

Podsjetimo se: Isus nas poziva da u svakom čovjeku prepoznajemo i on/ona je stvoren/stvorena na sliku Božju. Isus je rekao: „Što god učiniste jednome od ove moje najmanje braće, meni učiniste.“ Pomoći čovjeku u nevolji na najbolji mogući način pokazujemo našu vjernost Bogu.

Naša **prva** tema je: **Trebamo jedni druge**

**Ovo su vaši zadatci:**

* U udžbeniku na stranici 58. i 59. pročitajte sadržaj pod naslovom **Trebamo jedni druge.**
* Za lakše razumijevanje pročitanog teksta pogledajte i video ISUSOVE PRISPODOBE - Milosrdni Samarijanac - crtani film (4:01) <https://www.youtube.com/watch?v=lG_q_0sE37c>
* Riješite radnu bilježnicu **Trebamo jedni druge** na stranici 41. (sve zadatke).

Naša **druga** tema je: **Isus ulazi u Jeruzalem - Cvjetnica**

**Pročitaj sljedeći tekst:**

Isus nije samo propovijedao, On je i primjerom pokazivao da su sve Njegove riječi istinite. Mi smo Isusovo blago. Isus je došao na zemlju da nam u svemu pomogne. A Isusa najviše trebamo kako bi nam otkrio zamke zloga i da nas oslobodi od svakoga zla, jer to sami nismo mogli.

Korizma (u kojoj se nalazimo) je naš put prema Uskrsu. Isus je također imao put prema Uskrsu. Prošao je zemljom čineći dobro, a onda je trebao dovršiti spasenje ljudi mukom i smrću na križu. To je učinio u najvažnijem gradu svoga naroda, Jeruzalemu. U posljednju nedjelju prije muke i smrti – Cvjetnu nedjelju ušao je u Jeruzalem kao kralj, ali vrlo neobičan kralj.

**Ovo su vaši zadatci:**

* Pogledajte video Isusov svečani ulazak u Jeruzalem (2:00)

<https://www.youtube.com/watch?v=8oAcJvX98H8>

* Pogledajte video kako neki danas slave Cvjetnicu, Cvjetnica u Požegi (1:29) <https://www.youtube.com/watch?v=C_AAaBf_GvU>
* Razmislite koja je sličnost između Isusovog ulaska u Jeruzalem i naših današnjih Cvjetnica koje slavimo u crkvama (biljke koje nosimo i riječi koje izgovaramo).
* Ukoliko ste u mogućnosti odigrajte kviz na poveznici <https://learningapps.org/watch?v=p47x24egc20> CVJETNICA NEDJELJA MUKE GOSPODNJE
* Naslov u bilježnici je: **CVJETNICA**.
* Nacrtajte u bilježnicu što vi nosite u crkvu na blagoslov kada slavite Cvjetnicu (svaka župa ima svoje običaje, nacrtajte što vaša obitelj nosi na blagoslov).
* Poveži razbacane dijelove rečenica u oblačićima, a zatim ih prepiši u bilježnicu. **PAZI, nisu parovi već trebaš povezati tri oblačića.** Dobivene tri rečenice o Cvjetnici prepiši u bilježnicu.

Isus je na

vičući Hosana.

Cvjetnicu ušao u

Jeruzalemu pozdravljali

da ih svećenik blagoslovi.

grad Jeruzalem.

maslinove grančice

Isusa su u

Na Cvjetnicu nosimo

Molim vas da do 31. 3. 2020. riješite zadatke.

Vjeroučiteljica će pregledati bilježnice i radne bilježnice prilikom povratka u redovnu nastavu.

Do idućeg puta neka vam Bog udijeli svako dobro i neka vas štit od svega zla.